《题江浚远晚翠堂卷》
明代·守仁

北风落木千山空，海城偶见江文通。自言老去才力减，文锦不文先时同。

胸中雅蕴二三策，雄论傞傞剑锋白。抽簪早谢紫薇郎，待诏懒为金马客。

黄柑林中屋数桯，翠峰如削开南屏。湖云散尽归鸟急，夕阳满山烟树冥。

明年欲鼓鄞江舵，花外小舟须待我。高堂重说岁寒期，团露枝头看硕果。

作者简介：明僧。浙江富阳人，字一初，号梦观。发迹于四川延宁寺。后住持灵隐寺。洪武十五年被征，授僧录司右讲经，升任右普世。能诗。有《梦观集》。